મુંબઇ : શેરબજારમાં આજે શરૂઆતી કારોબારમાં મંદી રહી હતી. ધનતેરસના દિવસે કારોબાર કમજાર રહેતા નિરાશા જોવા મળી હતી. છેલ્લા સમાચાર મળ્યા ત્યારે સેંસેક્સ ૭૬ પોઇન્ટ ઘટીને ૩૪૯૩૩ની સપાટી પર રહ્યો હતો. જ્યારે નિફ્ટી ૨૨ પોઇન્ટ ઘટીને ૧૦૫૩૦ની નીચી સપાટી પર રહ્યો હતો. આજે દિવસ દરમિયાન મંદી રહેવાના સંકેતો દેખાઇ રહ્યા છે. બીએસઈ લિસ્ટેડ કંપનીઓ દ્વારા આ સપ્તાહમાં પણ ત્રિમાસિક ગાળાના પરિણામ જાહેર કરવામાં આવનાર છે. મંગળવારના દિવસે આદિત્ય બિરલા, ગ્રેફાઈડ ઇન્ડિયા લિમિટેડનો સમાવેશ થાય છે. ગુરુવારના દિવસે એમઆરએફ અને શુક્રવારના દિવસે ટાઈટન કંપની, ઇન્ડિયન બેંક, ઇન્ડિયા સિમેન્ટના પરિણામ જાહેર થશે.અલબત્ત છેલ્લા સપ્તાહના ગાળા દરમિયાન સેંસેક્સમાં તીવ્ર ઉછાળો રહ્યો હતો. છેલ્લા સપ્તાહમાં સેંસેક્સમાં ૧૬૬૨ પોઇન્ટનો અથવા તો પાંચ ટકા સુધીનો ઉછાળો રહ્યો હતો જ્યારે નિફ્ટીમાં ૫૨૩ પોઇન્ટનો અથવા તો પાંચ ટકાનો ઉછાળો રહેતા તેની સપાટી ૧૦૫૫૩ રહી હતી.